Det sker, kort tid efter et flertal i Folketinget - skabt af De Konservative - har udtrykt mistillid til miljø- og fødevareminister Eva Kjer Hansen (V).

Læs også : Søren Pape erklærer sig helt enig i rød bloks mistillidsvotum

Det til trods stemte De Konservative alligevel for pakken sammen med regeringen, Dansk Folkeparti og Liberal Alliance.

Heftig debat i folketingssalen

Landbrugspakken har været årsag til et par dramatiske dage på Christiansborg på grund af tvivl om pakkens konsekvenser for miljøet og svigtende tillid til miljø- og fødevareministeren.

Læs også : Før nye forhandlinger: Klimabombe gemt i landbrugspakken

Men trods mistilliden har De Konservative hele tiden gjort det klart, at de ville stemme for landbrugspakken, da landmændene ikke skulle betale for, at ministeren ikke vil erkende misvisende beregninger.

Og i dag blev pakken altså vedtaget efter fire timers heftig debat i folketingssalen.

- Det var en bevidst og systematisk vildledning af Folketinget, sagde Enhedslistens miljøordfører, Maria Reumert Gjerding.

Læs også : Faktatjek: Forstå uenigheden om landbrugspakkens effekter

- Jeg er dybt uenig i beskyldningerne, svarede Dansk Folkepartis landbrugsordfører, René Christensen.

Herefter måtte Folketingets formand, Pia Kjærsgaard (DF), advare folketingets medlemmer om, at for mange tilkendegav, at de ville deltage i debatten, så alle ikke kunne nå at blive hørt.

Dramatiske dage

Dramatikken om landbrugspakken udviklede sig for alvor efter et samråd tirsdag, hvor De Konservative efterfølgende erklærede, at de havde mistet tilliden til Eva Kjer Hansen, fordi hun havde givet misvisende oplysninger til folketinget.

Læs også : OVERBLIK Konservativ mistillid, tillægsaftaler og krisemøder tegner et dramatisk politisk døgn

Statsminister Lars Løkke Rasmussen (V) indkaldte herefter blå blok til krisemøde og fortalte til pressen, at han kunne vælge mellem at fyre sin minister, hvilket han ikke ville, udskrive valg, hvilket han heller ikke var interesseret i, eller forsøge at løse problemerne med De Konservative.

Læs også : Politisk korrespondent: På søndag gør Pape og Løkke regnebrættet op

Politisk leder for De Konservative Søren Pape Poulsen har dog holdt fast ved, at intet kan ændre på mistilliden til Eva Kjer Hansen.

Og i dag fremsatte rød blok officielt et mistillidsvotum til ministeren, som der skal stemmes om i folketingssalen på onsdag. Et mistillidsvotum som De Konservative agter at stemme for.